98/271/EY: Komission päätös, tehty 22 päivänä huhtikuuta 1998, klassiseen sikaruttoon liittyvistä tietyistä suojatoimenpiteistä Espanjassa tehdyn päätöksen 97/285/EY muuttamisesta kolmannen kerran (ETA:n kannalta merkityksellinen teksti)



Virallinen lehti nro L 120 , 23/04/1998 s. 0023 - 0026



KOMISSION PÄÄTÖS, tehty 22 päivänä huhtikuuta 1998, klassiseen sikaruttoon liittyvistä tietyistä suojatoimenpiteistä Espanjassa tehdyn päätöksen 97/285/EY muuttamisesta kolmannen kerran (ETA:n kannalta merkityksellinen teksti) (98/271/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna neuvoston direktiivillä 92/118/ETY (2), ja erityisesti sen 10 artiklan 4 kohdan, sekä katsoo, että klassista sikaruttoa on havaittu Espanjassa, ottaen huomioon elävien sikojen, siemennesteen, sikiöiden ja munasolujen kaupan, tauti saattaa vaarantaa muiden jäsenvaltioiden karjan, Espanja on toteuttanut yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (3), sellaisena kuin se on viimeksi muutettuna Itävallan, Ruotsin ja Suomen liittymisasiakirjalla, mukaiset toimenpiteet, taudin tilan vuoksi komissio teki 30 päivänä huhtikuuta 1997 päätöksen 97/285/EY (4) klassiseen sikaruttoon liittyvistä tietyistä suojatoimenpiteistä Espanjassa, taudin kehittymisen vuoksi komissio teki päätöksen 97/446/EY (5) ja päätöksen 98/93/EY (6), jotka koskevat päätöksen 97/285/EY muuttamista, Espanja pani täytäntöön kansallisen seeruminvalvontaohjelman klassisen sikaruton osalta komission päätöksellä 98/176/EY (7), taudin kehittymisen vuoksi on tarpeen muuttaa kolmannen kerran päätöksessä 97/285/EY säädettyjä toimenpiteitä, kansallisen seeruminvalvontaohjelman täytäntöönpanon aikana Segovian, Madridin ja Toledon provinsseissa pidetyissä sioissa ei havaittu klassisen sikaruttoviruksen vasta-aineita; tämän vuoksi näyttää perustellulta, että jalostukseen ja tuotantoon tarkoitettuja sikoja voidaan lähettää näistä provinsseista muualle Espanjaan, jos taudin leviämistä estävät toimenpiteet on toteutettu, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 97/285/EY seuraavasti: 1) Lisätään 1 artiklaan seuraava kohta: "5. Sen estämättä, mitä 4 kohdassa säädetään, Espanja ei saa lähettää jalostukseen ja tuotantoon tarkoitettuja sikoja liitteessä II esitetyiltä alueilta muualle Espanjaan, paitsi jos: a) nämä siat on lähetetty tilalta, jossa - niitä on pidetty vähintään 30 päivän ajan taikka niiden syntymästä saakka, jos ne ovat alle 30 päivää vanhoja - tehdään serologiset tutkimukset klassisen sikaruton osalta neuvoston direktiivin 80/217/ETY liitteen IV mukaisesti, ja tutkimuksen tuloksen on oltava negatiivinen enintään 30 päivää ennen lähettämistä - virkaeläinlääkäri on tarkastanut enintään 24 tuntia ennen lähettämistä kaikki tilan siat, tehnyt kaikille lähetettäville sioille kliinisen tutkimuksen sekä mitannut osalta sioista lämpötilan; b) kaikki siat on merkitty korvamerkeillä, joista voidaan tunnistaa tila, jolta siat on lähetetty; c) nämä siat kuljetetaan lähetystilalta suoraan määränpäätilalle virallisesti sinetöidyissä ajoneuvoissa; d) nämä siat jäävät määränpäätilalle vähintään 30 päivän ajaksi eikä yhtäkään sikaa saa poistaa tilalta kyseisenä aikana ellei sitä viedä suoraan teurastettavaksi." 2) Korvataan 5 artiklan 1 kohdassa ilmaisu "liitteessä II" ilmaisulla "liitteessä III". 3) Korvataan liite I tämän päätöksen liitteillä I ja II. 4) Liitteestä II tulee liite III. 2 artikla Jäsenvaltioiden on muutettava kauppaan soveltamiaan toimenpiteitä siten, että ne ovat tämän päätöksen mukaiset. Niiden on viipymättä ilmoitettava tästä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 22 päivänä huhtikuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 29 (2) EYVL L 62, 15.3.1993, s. 49 (3) EYVL L 47, 21.2.1980, s. 11 (4) EYVL L 114, 1.5.1997, s. 47 (5) EYVL L 190, 19.7.1997, s. 48 (6) EYVL L 18, 23.1.1998, s. 35 (7) EYVL L 65, 5.3.1998, s. 26 LIITE I "Comarcas" Leridan provinssissa Pla d'Urgell Urgell Noguera Segrià Garrigues Segarra "Comarcas veterinarias" Segovian provinssissa Cuéllar Carbonero el Mayor Cantalejo Santa María la Real de Nieva Sepúlveda Ségovia "Comarcas veterinarias" Madridin alueella Madrid Parla Aranjuez Navalcarnero Colmenar Viejo Buitrago "Comarcas veterinarias" Toledon provinsissa Toledo Yuncos Torrijos LIITE II "Comarcas veterinarias" Segovian provinssissa Cuéllar Carbonero el Mayor Cantalejo Santa María la Real de Nieva Sepúlveda Segovia "Comarcas veterinarias" Madridin alueella Madrid Parla Aranjuez Navalcarnero Colmenar Viejo Buitrago "Comarcas veterinarias" Toledon provinssissa Toledo Yuncos Torrijos